Z A P I S N I K
34. sjednice Vijeća Gradske četvrti Brezovica, 
održane 31. siječanj 2024. u sjedištu Gradske četvrti Brezovica,
 Brezovička cesta 100, s početkom u 19,30 sati.

Nazočni članovi Vijeća Gradske četvrti Brezovica: 
Irena Borovina, Tomislav Cavrić, Vladimir Iviček, Ivan Pucko, Zdravko Harmicar, Vladimir Iviček, Zlatko Katulić, Ivica Kovačić, Ivica Mavračić, Marina Pucević, Srećko Tatar.

Nazočni djelatnik Gradskog ureda za mjesnu samoupravu, promet, civilnu zaštitu i sigurnost:
Petar Vukelić.

Sjednicu otvara Tomislav Cavrić, predsjednik Vijeća Gradske četvrti Brezovica,  pozdravlja nazočne te konstatira da je na sjednici nazočna većina članova Vijeća, čime su stečeni uvjeti za raspravu i pravovaljano odlučivanje. Prije utvrđivanja dnevnog reda, predsjednik otvara raspravu o zapisniku 33. sjednice Vijeća Gradske četvrti Brezovica. 
         Obzirom da se nitko ne javlja za riječ, zapisnik daje na usvajanje. Vijeće je jednoglasno (11 „za“) usvojilo zapisnik 33. sjednice.
Predsjednik Vijeća konstatira da su članovi Vijeća primili prijedlog dnevnog reda i materijale. Izvještava kako je član Vijeća Gradske četvrti Brezovica g. Zdravko Harmicar dostavio prijedlog zaključka vezano uz rješavanje imovinsko-pravnih odnosa uz kontejner u Havidić Selu. Zdravko Harmicar izvještava članove Vijeća o svom prijedlogu zaključka. Predsjednik Vijeća predlaže da se glasa o prijedlogu dopune dnevnog reda „Prijedlogom zaključka o potrebi otkupa parcele k.č. 2171 k.o. Dragonožec.“ Članovi Vijeća, većinom glasova (9 „za“ i 2 „suzdržana“) prihvaćaju prijedlog dopune dnevnog reda. Predsjednik predlaže izmjenu redoslijeda dnevnog reda na način da  „Prijedlog zaključka o potrebi otkupa parcele k.č. 2171 k.o. Dragonožec“ se stavi kao 6. točka dnevnog reda, dok točka „Pitanja, prijedlozi i obavijesti“ bi se stavila kao 7. točka dnevnog reda. Članovi Vijeća jednoglasno (11 „za“) prihvaćaju izmjenu redoslijeda dnevnog reda. Predsjednik Vijeća daje izmijenjeni prijedlog dnevnog reda na glasovanje. Vijeće je jednoglasno (11 „za“) usvojilo 

dnevni red:     

1. Prijedlog zaključka o izmjeni Plana komunalnih aktivnosti Gradske četvrti Brezovica u 2024.
2. Prijedlog Plana potreba za aktivnostima, programima i projektima unapređenja kvalitete života građana Gradske četvrti Brezovica u 2024.
3. Prijedlog zaključka o prijedlogu postave uzdignutih ploha za smirivanje prometa na Strmečkoj cesti
4. Prijedlog zaključka o prijedlogu postavljanja kamera za mjerenje brzine kretanja vozila na području Gradske četvrti Brezovica 
5. Prijedlog zaključka o osiguravanju dodatnog prostora mjesne samouprave u Odranskom Obrežu
6. Prijedlog zaključka o potrebi otkupa parcele k.č. 2171 k.o. Dragonožec 
7.  Pitanja, prijedlozi i obavijesti




Ad 1)  Prijedlog zaključka o izmjeni Plana komunalnih aktivnosti Gradske četvrti Brezovica u 2024.

Predsjednik Vijeća, Tomislav Cavrić obrazlaže predmetnu točku dnevnog reda te otvara raspravu. U raspravi sudjeluje: Vladimir Iviček, Ivica Mavračić, Zdravko Harmicar, Ivica Kovačić, Ivan Pucko, Marina Pucević, Zlatko Katulić i Tomislav Cavrić. Tijekom rasprave članovi Vijeća predlažu nadopunu prijedloga zaključka. Ivica Mavračić predlaže da se prijedlog zaključka dopuni stavkom ulica Širanovići, u Horvatima, izgradnja vodoopskrbnog cjevovoda, u iznosu 15000 eura. Ivica Kovačić predlaže da se prijedlog zaključka dopuni stavkom Blažinov breg, uređivanje kolnika, 35000 eura. Ivan Pucko predlaže da se prijedlog zaključka dopuni stavkom Grančarska ulica I. odvojak, u Grančarima, uređivanje kolnika i nogostupa, 50000 eura. Zlatko Katulić predlaže da se prijedlog zaključka dopuni stavkom ulica Hercegi u Horvatima, uređivanje oborinske odvodnje, 30000 eura.
          S obzirom na to da se nitko ne javlja za riječ, daje prijedlog zaključka sa svim izmjenama i dopunama utvrđenim tijekom rasprave na usvajanje.
           Vijeće je jednoglasno (11 „za“) donijelo 

Zaključka
o izmjeni Plana komunalnih aktivnosti Gradske četvrti Brezovica u 2024.

(Zaključak se  prilaže ovom zapisniku i njegov je sastavni dio.)

Ad 2) Prijedlog Plana potreba za aktivnostima, programima i projektima unapređenja kvalitete života građana Gradske četvrti Brezovica u 2024.

Članovi Vijeća primili su materijal uz poziv i naknadno. Predsjednik uvodno obrazlaže predmetnu točku dnevnog reda te obavještava članove o planovima potreba koje su donijela vijeća mjesnih odbora. 
U raspravi sudjeluju: Vladimir Iviček, Srećko Tatar, Marina Pucević, Zlatko Katulić, Irena Borovina, Nenad Žugaj i Zdravko Harmicar. Zlatko Katulić i Zdravko Harmicar izvjestili su članove Vijeća o organizaciji projekta Mjesec dana zdravlja u Horvatima koji se organizira s Domom zdravlja – centar te su zatražili da se osiguraju sredstva za korektivno vježbanje. Predsjednik Vijeća predlaže da se prijedlog zaključka izmjeni na način da se osigura 200 eura za akciju Mjesec dana zdravlja u Horvatima smanjenjem sredstava za najam šatora za 2. Kup Dobrovoljno vatrogasnog društva Horvati. S obzirom na to da se nitko ne javlja za riječ, daje prijedlog Plana s izmjenom i dopunom utvrđenom tijekom rasprave na usvajanje.
           Vijeće je jednoglasno (11 „za“) donijelo
PLAN
potreba za aktivnostima, programima i projektima unapređenja kvalitete života građana Gradske četvrti Brezovica u 2024.

(Plan se  prilaže ovom zapisniku i njegov je sastavni dio.)

Ad 3) Prijedlog zaključka o prijedlogu postave uzdignutih ploha za smirivanje prometa na Strmečkoj cesti

       Predsjednik Vijeća, Tomislav Cavrić konstatira da su članovi Vijeća primili prijedlog zaključka sa prilozima u pisanom obliku, obrazlaže isti te otvara raspravu. 
       Budući da se nitko ne javlja za riječ, prijedlog zaključka daje na glasovanje.
 Vijeće je većinom glasova (9 „za“ i 2 „suzdržana“) donijelo

Z A K L J U Č A K
o prijedlogu postave uzdignutih ploha za smirivanje prometa na Strmečkoj cesti

1. Vijeće Gradske četvrti Brezovica razmotrilo je zaključke Vijeća Mjesnog odbora Odranski Strmec koju su doneseni na 28. sjednici, 26. rujna 2023. vezano uz postavu uspornika na Strmečkoj cesti kod k.br. 15 i između k.br. 57 i 100. Vijeće je također raspravljalo o upozorenju predstavnika hitnih služba na problem prometovanja po području Gradske četvrti Brezovica zbog prevelikog broj postavljenih uspornika. 

1. Vijeće Gradske četvrti Brezovica nije suglasno s postavom uzdignutih ploha na Strmečkoj cesti kod k.br. 15 te između k.br. 57 i 100. 

1. Ovaj Zaključak dostavlja se Gradskom uredu za mjesnu samoupravu, promet, civilnu zaštitu i sigurnost na daljnje postupanje i Vijeću Mjesnog odbora Odranski Strmec na znanje. 

                                                                                                               
Ad 4)  Prijedlog zaključka o prijedlogu postavljanja kamera za mjerenje brzine kretanja vozila na području Gradske četvrti Brezovica

       Predsjednik Vijeća, Tomislav Cavrić konstatira da su članovi Vijeća primili prijedlog zaključka s prilozima u pisanom obliku, obrazlaže isti te otvara raspravu.
       Budući da se nitko ne javlja za riječ, prijedlog zaključka daje na glasovanje. 
Jednoglasno (11 „za“)  donesen je  

ZAKLJUČAK
             o prijedlogu postavljanja kamera za mjerenje brzine kretanja vozila na području 
                                                             Gradske četvrti Brezovica

      
1. Vijeće je razmotrilo zahtjeve građana, svih 12 vijeća mjesnih odbora s područja Gradske četvrti Brezovica te članova Vijeća Gradske četvrti Brezovica za postavljanje kamera za mjerenje brzine kretanja vozila na području Gradske četvrti Brezovica
              
2. Vijeće predlaže da se postavi kamera za mjerenje brzine kretanja vozila na Brezovičkoj 
 cesti kod k.br. 123.

3. Vijeće predlaže nabavu zaštitnih kutija za kamere i postavljanje na području Gradske četvrti Brezovica u dogovoru s predstavnicima ovoga Vijeća.

4. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje. 

Ad 5) Prijedlog zaključka o osiguravanju dodatnog prostora mjesne samouprave u Odranskom Obrežu

        Predsjednik Vijeća, Tomislav Cavrić konstatira da su članovi Vijeća primili prijedlog zaključka s prilozima u pisanom obliku, obrazlaže isti te otvara raspravu.
       Budući da se nitko ne javlja za riječ, prijedlog zaključka daje na glasovanje. 
Jednoglasno (11 „za“)  donesen je  

ZAKLJUČAK
o potrebi osiguravanja dodatnog prostora 
mjesne samouprave u Odranskom Obrežu
 

1. Vijeće Gradske četvrti Brezovica upoznalo se sa zaključkom gradonačelnika Grada Zagreba o davanju prostora na korištenje Ustanovi Dječji vrtić Botinec na objektu u Odranskom Obrežu, ulici Šimiri 2, ukupne površine 781,20m2.

2. Vijeće Gradske četvrti Brezovica ponovno je razmotrilo prethodno dostavljen prijedlog Kulturno-umjetničkog društva „Sveta Ana“ i građana iz Odranskog Obreža kojim se traži da se gradski prostor u Odranskom Obrežu, Obreška cesta 119 – prostora na katu (dvorana i uredska prostorija) prenese u upravljanje Gradskom uredu za mjesnu samoupravu, promet, civilnu zaštitu i sigurnost.
           
3. Vijeće Gradske četvrti Brezovica predlaže da se gradski prostor u Odranskom Obrežu, Obreškoj cesti 119 (prostor na katu) namjeni za potrebe mjesne samouprave te da se prilikom izmjene Zaključka o prostorima mjesne samouprave (8/17, 1/18, 3/19, 13/19, 14/19, 18/19, 22/19, 11/20 i 28/21) navedeni prostor uvrsti u popis prostora mjesne samouprave.

4. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost i Gradskom uredu za upravljanje imovinom i stanovanje.

Ad 6) Prijedlog zaključka o potrebi otkupa parcele k.č. 2171 k.o. Dragonožec 

	Predsjednik Vijeća, zamolio je člana Vijeća Zdravka Harmicara da obrazloži prijedlog zaključka. Zdravko Harmicar obavještava prisutne o zahtjevu građana da se osigura javna površina na području Havidić Sela na kojom bi se nalazio kontejner, a u funkciji osiguravanja rada Vijeća Mjesnog odbora Havidići. Intencija jest da se stvore uvjeti za izgradnju parkinga, sanitarnog čvora i dječjeg igrališta uz postojeći kontejner. 
	Članovi Vijeća Vladimir Iviček i Zdravko Harmicar raspravljali su o potrebi najma stambenog prostora za rad Vijeća Mjesnog odbora Havidići.
	Predsjednik Vijeća, prijedlog zaključka daje na glasovanje. Većinom glasova članova Vijeća (9 „za“ i 2 “suzdražana”)  donesen je  

ZAKLJUČAK
o potrebi otkupa dijela parcele k.č. 2171 k.o. Dragonožec

1. Vijeće Gradske četvrti Brezovica raspravljalo je o potrebi osiguravanja prostora za rad Vijeća Mjesnog odbora Havidići na prostoru naselja Havidić Selo. Trenutačno sjednice Vijeća Mjesnog odbora Havidići se održavaju u kontejneru koji nema minimalne sanitarne uvjete. Građani s područja Havidić Sela predložili su da se Grad Zagreb uknjiži na dio k.č. 2171 k.o. Dragonožec (300m2) kako bi se omogućila izgradnja parkinga, sanitarnog čvora i dječjeg igrališta uz postojeći kontejner.


2. Vijeće podržava traženje građana iz Havidić Sela te traži da se razmotri mogućnost rješavanja imovinsko-pravnih odnosa na k.č. 2171 k.o. Dragonožec kako bi se stvorio funkcionalni prostor za rad Vijeća Mjesnog odbora Havidići.

3. Ovaj se zaključak dostavlja Gradskom uredu za mjesnu samoupravu, promet, civilnu zaštitu i sigurnost na daljnje postupanje.
                      
Ad 7) Pitanja, prijedlozi i obavijesti

         Predsjednik Vijeća, Tomislav Cavrić informira članove o održanoj tribini povodom pripreme za izradu tri urbanistička plana na području Brezovice – UPU Desprim, UPU ŠRC Brezovica i UPU Zadvorsko koja se održala 30. siječnja 2024. u sjedištu Gradske četvrti. U raspravi o održanoj tribini sudjelovali su Ivan Pucko, Vladimir Iviček, Zlatko Katulić i Tomislav Cavrić. 
	Srećko Tatar postavio je upit o rekonstrukciji Grančarske ulice od Grančarske ulice VI. odvojka do križanja s Kraljevečkom cestom. 
	Tomislav Cavrić izvjestio je kako početkom mjeseca bio na sastanku s predstavnicima Sektora za ceste na kojem su mu rekli kako je projektna dokumentacija poslana na javnu nabavu. 
	Ivan Pucko pitao je o status prometnice A1 unutar UPU USA škola. 
	Petar Vukelić odgovorio je kako je ishođena lokacijska dozvola, u tijeku je izrada parcelacijskog elaborata. Petar Vukelić rekao je kako mu se obraćaju građane s područja Mjesnog odbora Dragonožec vezano uz projekt izgradnje škole i ambulante u Donjem Dragonošcu. Vijeće Mjesnog odbora Dragonožec donijelo je zaključak kojim se traži sastanak po pitanju kapitalnih projekata Grada Zagreba. 
	Srećko Tatar rekao je kako bi se trebalo na tom sastanku razgovarati o potrebi izgradnje dječjeg vrtića u Kupinečkom Kraljevcu.
	Tomislav Cavrić kazao je kako će zatražiti sastanak na temu kapitalnih investicija u objekte društvenih djelatnosti na području Gradske četvrti.
	Ivica Mavračić zamolio je da se aktualizira tema bivše vojarne u Horvatima, površina koja je danas zapuštena te na koju se često odlaže glomazni otpad. 
	Zlatko Katulić rekao je kako je dostavio upit Ministarstvu prostornog uređenja, graditeljstva i državne imovine o njihovim planovima vezano uz prostor bivše vojarne no odgovor nije zaprimio.

/ Članica Vijeća Irena Borovina u 21,00 je napustila sjednicu. /
	
	Ivica Mavračić zamolio je Vladimira Ivičeka da posreduje prema ministarstvima vezano uz mogućnost korištenja vojarne u Horvatima.
	Srećko Tatar izvijestio jest o tome kako je Vatrogasna zajednica Grada Zagreba poslala upit 2012. godine prema Ministarstvu obrane, a vezano uz mogućnost korištenja te lokacije kao vatrogasnog poligona. Odgovor Ministarstva obrane bio je negativan po pitanju mogućnosti korištenja te lokacije.
	Ivica Kovačić rekao je kako bi inicirao uvođenje autobusne linije Donji Dragonožec – Brebernica – Kupinečki Kraljevec – Brezovica kojom bi se osigurao bolji prijevoz putnika unutar naselja na području ove Gradske četvrti. Također, je istaknuo potrebu održavanja prometnice između Donjih Trpuca i Kupinečkog Kraljevca, a koja spaja južni dio Gradske četvrti. 
[bookmark: _GoBack]	Zlatko Katulić predložio je da se sve manje površine koji su asfaltirani putem planova prethodnih godina, ukoliko to prethodno nismo učinili predlože za upis u bazu podataka kao nerazvrstane ceste.

          Budući da se nitko ne javlja za riječ, predsjednik, Tomislav Cavrić zahvaljuje članovima Vijeća na radu te zaključuje 34. sjednicu Vijeća Gradske četvrti Brezovica.
  
          Dovršeno u 21,15 sati.
            Zapisnik izradio:
                Petar Vukelić

KLASA: 024-08/24-002/42
URBROJ:251-13-11-8/002-24-3
Brezovica, 31. siječanj 2024.
                                                                                                           Predsjednik
                                                                                                    Vijeća Gradske četvrti
                                                                                                              Brezovica

                                                                                       Tomislav Cavrić, mag.ing.el.techn.inf.
	




















Izvješće o glasanju na 34. sjednici Vijeća Gradske četvrti Brezovica
 31. siječnja 2024.
	

	
	
	
	
	
	
	
	
	

	
Članovi Vijeća
	Točka
1.
	Točka 2.
	Točka 3.
	Točka
4.
	
Točka
5.
	Točka
6.
	



Točka
7.

	IRENA BOROVINA
	+
	+
	0
	+
	+
	+
	

	TOMISLAV CAVRIĆ
	+
	+
	+
	+
	+
	+
	

	ZDRAVKO HARMICAR
	+
	+
	+
	+
	+
	+
	

	VLADIMIR IVIČEK
	+
	+
	+
	+
	+
	0
	

	ZLATKO KATULIĆ
	+
	+
	+
	+
	+
	+
	

	IVICA KOVAČIĆ
	+
	+
	+
	+
	+
	+
	

	IVICA MAVRAČIĆ
	+
	+
	+
	+
	+
	+
	

	MARINA PUCEVIĆ
	+
	+
	0
	+
	+
	+
	

	IVAN PUCKO
	+
	+
	+
	+
	+
	+
	

	SREĆKO TATAR
	+
	+
	+
	+
	+
	0
	

	NENAD ŽUGAJ
	+
	+
	+
	+
	+
	+
	



*  ZA=  +	
    PROTIV=  -
    SUZDRŽAN=  0	
    NIJE PRISUTAN= prekrižiti ime	

